Աթա Մալիք Ջուվեյնի

Աթա Մալիք Ջուվեյնի Ալա ադ Դին բին Մուհամադ (), պարսիկ մատենագիր։ Սերում էր ազնվական ընտանիքից, որը բարձր պաշտոններ է զբաղեցրել իլխանների արքունիքում։ 1262 թվականից եղել է Բաղդադի, Իրաքի և Խուզիստանի կուսակալ։ 1260 թվականին ավարտել է դասական ներբողային ոճով գրված «Թարիխ-ե ջհանգոշա» («Աշխարհակալի պատմություն») եռահատոր աշխատությունը։ Առաջին հատորը բովանդակում է մոնղոլների պատմությունը մինչև 13-րդ դարի կեսը, երկրորդը՝ Չինգիզ խանի արշավանքների, Միջին Ասիայի, Իրանի և Անդրկովկասի նվաճման, երրորդը՝ Հուլավուի հիմնած իշխանության պատմությունը։ Երկրորդ և երրորդ հատորներում կարևոր տեղեկություններ կան իլխանության ժամանակաշրջանի Հայաստանի հասարակականան-տնտեսական և քաղաքական պատմության վերաբերյալ։

Ծանոթագրություններ 

Մատենագիրներ
Պարսիկ պատմաբաններ
Պարսիկ բանաստեղծներ
Իրանի քաղաքական գործիչներ